**შეფასების სისტემა:**

**დაპროგრამების ნომინაცია**:

ყოველ შესრულებულ ამოცანაში მონაწილეს დაერიცხება **1 ქულა**. ამოცანა ჩაითვლება შესრულებულად მხოლოდ იმ შემთხვევაში, თუ მან **წარმატებულად** გაიარა **ყველა ტესტი**. მონაწილეთა რანჟირება მოხდება დაგროვილი ქულების ჯამის მიხედვით - **რაც მეტი, მით უკეთესი**. თანაბარი ქულების შემთხვევაში ადგილების განაწილება მოხდება ე.წ. **საჯარიმო ქულებით** - **რაც ნაკლებია, მით უკეთესი**. საჯარიმო ქულების დარიცხვა ხდება მხოლოდ შესრულებულ ამოცანებზე. ყოველ შესრულებულ ამოცანაზე მონაწილეს დაერიცხება საჯარიმო ქულები შემდეგი ფორმულით:

**M+R\*20**, სადაც **M** არის სისტემის მიერ ამ ამოცანის წარმატებულ გატარებაზე შესამოწმებლად მიღების მომენტამდე შეჯიბრების დაწყებიდან გასული **სრული წუთების რაოდენობა**, ხოლო **R** კი არის ამოცანის სისტემაში გატარებათა მცდელობების რაოდენობა, რომელიც წინ უძღოდა წარმატებულ გატარებას (ანუ, გატარების **წარუმატებელი მცდელობების რაოდენობა**).

**ალგორითმების ნომინაცია**:

ყოველი ამოცანა ფასდება **2 ქულით 0,5 ქულიანი ბიჯით**.

ყოველი ამოხსნა ფასდება:

**2 ქულით**, თუ პასუხი სწორია და სათანადოდ დასაბუთებული;

**1,5 ქულით**, თუ ამოხსნა ძირითადად სწორია, მაგრამ არა აქვს გათვალისწინებული მცირედი ნიუანსი, ან ამოხსნა სწორია, და დასაბუთება ფარავს შემთხვევათა უმეტესობას, მაგრამ არა ყველა შემთხვევას;

**1 ქულით**, თუ ამოხსნაში მიგნებულია წამყვანი იდეების დაახლოებით ნახევარი, ან ყველა იდეა, გარდა ყველაზე მნიშვნელოვანისა, ან პასუხი სწორია, მაგრამ დასაბუთება ზერელე, ან პასუხი განსხვავდება სწორისგან, მაგრამ პასუხის მისაღები მსჯელობა ძირითადად სწორია.

**0,5 ქულით**, თუ ამოხსნა ვერ აკმაყოფილებს ზემომოყვანილ ვერც ერთ კრიტერიუმს, მაგრამ შეიცავს სწორი ამოხსნისთვის აუცილებელ ზოგიერთ მიგნებას.

**0 ქულით**. დასაბუთება (მსჯელობა) საერთოდ არ არის, მაშინაც კი, როცა პასუხი სწორია. ამოხსნის მცდელობაში არ ჩანს სწორი ამოხსნითვის აუცილებელი ვერც ერთი იდეის მიგნება.

აქაც მონაწილეთა რანჟირება ხდება ამოცანების მიხედვით დაგროვილი ქულების ჯამით (**რაც მეტი, მით უკეთესი**). თანაბარი ქულების შემთხვევაში **მონაწილეები იყოფენ** იმ **ადგილს**, რომლითაც იწყება მათ მიერ დაგროვილი ქულებით დაფარული ადგილების სივრცე.

**ორივე ნომინაციაში:**

**1. იდენტური ამოხნსების შემცველი ნაშრომები მთლიანად უქმდება;**

**2. გადაწყვეტილებას ამოხნსების იდენტურად კვალიფიცირების შესახებ იღებს ჟიური.**

**3. ყველა შემთხვევაში, როდესაც აუცილებელია მონაწილეთა მიერ დაკავებული ადგილების გამივნა, საბოლოო გადაწყვეტილებას იღებს ჟიური.**

**4. საჭიროების შემთხვევაში, ჟიური უფლებას იტოვებს მოაწყოს დამატებითი გასაუბრება ზოგიერთ მონაწილესთან.**

**5. ყოველ მონაწილეს უფლება აქვს გაასაჩივროს ოლიმპიადის პირველადი შედეგები.**

**6. ჟიური ვალდებულია განიხილოს თითოეული საჩივარი და განრიგით გათვალისწინებულ ვადებში დაამტკიცოს ოლიმპიადის საბოლოო შედეგები.**